Кобра (Койгорт район)

Кобра, Гобӧр () – Коми республикаын Койгорт сикт овмӧдчӧминö пырысь грезд, кодӧс тупкисны да бырӧдісны 1970-ӧд воясӧ.

 Ним артмӧм 
Кобра ним артмӧма ю ним серти. Грездсӧ нӧшта шуӧны комиӧн «Гобӧр».

 География 
Кобра пукалӧ Кобра юлӧн шуйга берегын. Грездсянь Койгорт юрсиктӧдз 64 км.

 История 
 1747 — артмӧдӧма тайӧ кадколаст бӧрас Вылыс Сыктывса олысьясӧн.
 1784 — медводдзаысь казьтыштӧма «Экономические примечания к Генеральному межеванию» уджын: 29 овмӧсын олӧ 158 морт.
 1859 — «Коберская» («Кобра», «Гобор») грездын 41 овмӧсын олӧ 375 морт, вӧлӧма ӧзын (пристань).
 1891 — воссис грамота школа, 1904 — библиотека.
 1916 — сикт вӧлі артмӧ некымын овмӧдчанінысь: «Зиновский» погост (17 овмӧс, 70 морт), «Турубановская» грезд (20 овмӧс, 106 морт), «Евсинская» грезд (8 овмӧс, 46 морт). Кобраса мукӧд олысьыс вуджӧма овны матігӧгӧрас артмысь грездъясӧ: «Починское» (10 овмӧс, 62 морт), «Артюхино» (12 овмӧс, 36 морт)  да «Катыд» («Верховское») (8 овмӧс, 52 морт).
 1918 — Кобрасаяс артмӧдісны «Шутовская» грезд: 3 овмӧс, 28 морт.
 1916—1918 — кобрасаяс овмӧдчисны лунвылӧджык, чужисны «Половиной» да «Суран» пӧчинӧкъяс. Став овмӧдчаниныс вӧлі пырӧ Койгорт вӧлӧсьтса «Гобӧр обществоӧ».
 1920-ӧд — чужисны «Мишунь-поле» («Сарга»), «Потан-баня-дор» да «Мӧд Суран» пӧчинӧкъс.
 1926 — Гобӧр сиктсӧветын олӧ 567 морт: «Турубановская» грездын — 25 овмӧс, 151 морт; «Евсинская» — 9 овмӧс, 56 морт; «Зиньково» — 18 овмӧс, 104 морт; «Ортюхинская» — 11 овмӧс, 60 морт; «Катыд» («Верховья») — 6 овмӧс, 34 морт; «Пӧчинӧк» грездын — 13 овмӧс, 79 морт; «Шутовская» грездын — 4 овмӧс, 43 морт.
 1930 — «Кобра» нимӧн та кадӧ вӧлі шуӧны «Турубановскӧй» грезд. «Турубановская» грездын вӧлі сиктсӧвет, школа, милиция участок, потребительяслӧн котыр, кресьтяналы общественнӧй отсӧг сетан комитет.
 1956 — тайӧ воӧдзыс бырисны Гобӧр сикт сӧвет улӧ пырысь ылысса пӧчинӧкъяс. 
 1956 да 1960 — кык ним ӧтпырйӧ вӧлі мӧд грездлӧн: «Зинково» либӧ «Кобра». Сэсся тайӧ гредсӧ вӧлі шуӧны «Кобран». 1959 воын тані оліс 38 морт.
 1966, ода-кора тӧлысь 26 лун — тупкӧма «Шутово» да «Катыд» («Верховье») грездъяс.
 1966, вӧльгым тӧлысь 24 лун — тупкӧма «Пӧчинӧк» да «Артюхино» грездъяс.
 1973, косму тӧлысь 5 лун — бырӧдӧма Кобра сикт сӧвет, а куим грезд пырисны Койгорт сикт сӧветӧ. Недыр мысти кушмис да тупкисны «Евсино» грезд.
 1976, моз тӧлысь 31 лун — «Кобра» да «Турубановская» грездъяс официальнӧя киритӧмаӧсь да тупкӧмаӧсь.
 1990-ӧд воясӧ тані кӧсйисны лӧсьӧдны фермер овмӧсъяс, но ылыслун вӧсна некод тайӧ уджас эз босьтчы.

 Олысь лыд 
 Вояс 1784 1859 1892 1959 158 375 439 38

 Медводдза овъяс 
 Турубанов

 Культура 
 Велӧдӧм 

 Тӧдчана йӧз 
 Турубанов Афанасий Николаевич (1938) — история туялысь, история наукаясса доктор (1990), Коми Республикаса наукаын нимӧдана уджалысь (1993).

 Тӧдчанаторъяс 
 Айму вӧсна Ыджыд тышын усьӧмаяслы обелиск.

 Ӧшмӧсъяс 
 Жеребцов И.Л. Где ты живешь: Населенные пункты Республики Коми. Историко-демографический справочник. – Сыктывкар, 2000.
 История Коми с древнейших времен до конца XX века: В 2-х т. / По общей редакцией А.Ф. Сметанина. – Сыктывкар, 2004.
 Республика Коми: Энциклопедия. – Сыктывкар, 1997-2000. – Т. 1-3.
 Кобра сикт (фотояс)
 Кобра йылысь казьтылӧмъяс
 Топонимический словарь Республики Коми
 Котков П.Н. Рассуждения участника Великой Отечественной войны 1941-1945 годов / Сыктывкарский филиал Российского филиала кооперации. – Сыктывкар, 2012. – 75 с.
 Турубанов А.Н. Исчезнувшее село. Очерки истории Кобры. — Москва, 2017. — 127 с.

 Ыстӧдъяс 

Категория:Коми сикт-грезд
Категория:Бырӧм грездъяс Коми муын